लखनऊ होम ग्राउंड पर सारे टॉस हार गई, मुंबई और चेन्नई ने ट्रेंड तोड़ा
IPL Season 2023: Team Performances and Top Players at Home and Away Venues इंडियन प्रीमियर लीग (IPL) में तीन साल बाद बाद होम और अवे मैचों की वापसी हुई है। सभी टीमों ने अपने आधे लीग मैच घर में खेले और आधे दूसरी टीम के घर जाकर
इंडियन प्रीमियर लीग (IPL) में तीन साल बाद बाद होम और अवे मैचों की वापसी हुई है। सभी टीमों ने अपने आधे लीग मैच घर में खेले और आधे दूसरी टीम के घर जाकर। आमतौर पर घर में खेलना फायदेमंद रहता है लेकिन इस सीजन का ट्रेंड इसके उलट है।
ज्यादातर टीमों ने अवे वेन्यू यानी विपक्षी टीमों के घर में अच्छा प्रदर्शन किया है। लीग स्टेज के 60% मुकाबलों में घरेलू टीम को हार का सामना करना पड़ा। घर में सबसे ज्यादा हारने वाली हैदराबाद बनी। मुंबई इंडियंस और चेन्नई सुपरकिंग्स ने इस ट्रेंड को तोड़ा है। लखनऊ की टीम के लिए घर में सिक्के की उछाल कभी उम्मीद के मुताबिक नहीं रही। टीम ने घर में सारे टॉस गंवा दिए।
इस स्टोरी में हम इस IPL सीजन होम और अवे वेन्यू में टीमों और टॉप प्लेयर्स के प्रदर्शन के बारे में जानेंगे…..
MI घर में सबसे ज्यादा 5 मैच जीती, PBKS-SRH सबसे ज्यादा हारी
मुंबई इंडियंस ने लीग स्टेज के 14 में से 7 मैच अपने होम ग्राउंड वानखेड़े स्टेडियम में खेले। इसमें से टीम 5 जीती और सिर्फ 2 हारी। चेन्नई ने 15 में से 8 मैच चेपाॅक में खेले, इसमें उसे 5 में जीत मिली। दूसरी ओर पंजाब किंग्स और सनराइजर्स हैदराबाद को घर में सबसे ज्यादा हार का सामना करना पड़ा। दोनों ने अपने घर में खेले 7 मैच में से 6 में हार मिली।
पंजाब को इकलौती जीत मोहाली में मिली। धर्मशाला में खेले दोनों मैच में उसे दिल्ली और राजस्थान के खिलाफ हार का सामना करना पड़ा था। ये दोनों ग्राउंड इस सीजन पंजाब के होम ग्राउंड थे।
गुजरात सबसे ज्यादा अवे मैच जीता 
गुजरात टाइटंस ने सबसे ज्यादा 6 मैच घर के बाहर जीते है। उसे 8 में से 6 मुकाबलों में जीत मिली है। वहीं, मुंबई, दिल्ली और हैदराबाद को सबसे ज्यादा 4-4 हार का सामना करना पड़ा। हैदराबाद को घर के मुकाबले बाहर 2 जीत ज्यादा मिली है।
होम ग्राउंड पर धोनी को मिला किस्मत का साथ 
चेन्नई सुपर किंग्स ने होम ग्राउंड चेपॉक में दूसरी टीमों के मुकाबले सबसे ज्यादा बार टॉस जीता। चेन्नई के कप्तान महेंद्र सिंह धोनी ने चेपॉक में 8 में से 6 बार टॉस जीता। वहीं 2 बार टॉस हारा है, इसमें क्वालिफायर 1 में गुजरात के खिलाफ टॉस भी शामिल है जिसे GT ने जीता था।
दूसरी ओर लखनऊ सुपर जायंट्स को घर में निराशा मिली। लखनऊ के इकाना स्टेडियम में टीम ने सभी 7 मैच में टॉस हारे।
गुजरात घर के बाहर सबसे ज्यादा टॉस जीता 
गुजरात टाइटंस घर के बाहर सबसे ज्यादा टॉस जीते है। हार्दिक को 7 में से 6 टॉस में जीत मिली है। वहीं, लखनऊ, हैदराबाद और चेन्नई सबसे ज्यादा 4-4 बार टॉस हारा है।
अब जानते है प्लेयर्स का होम और अवे में प्रदर्शन….. 
गुजरात के बॉलर्स को घर में मिली ज्यादा सफलता 
गुजरात जायंट्स के बॉलर्स को घर में सबसे ज्यादा सफलता मिली। शमी को अहमदाबाद में 7 मैचों में 15 विकेट मिले है। वहीं, मोहित शर्मा को अहमदाबाद में महज 5 मैच में 12 विकेट मिले। वहीं, तीसरे नंबर पर रवींद्र जडेजा ने चेपॉक में 8 मैच में 11 विकेट लिए।
स्पिनर्स को अवे मैदान पसंद आए 
अवे ग्राउंड्स पर स्पिनर्स का प्रदर्शन शानदार रहा। अवे मैदान पर सबसे ज्यादा विकेट राशिद खान ने चटकाए। उन्होंने 8 मैच में 14 विकेट लिए। जबकि, युजवेंद्र चहल और पीयूष चावला ने 7 मैच में 12 विकेट लिए।
शुभमन को अहमदाबाद आया रास 
होमग्राउण्ड में सबसे ज्यादा रन शुभमन गिल ने बनाए हैं। अहमदाबाद के मैदान में उनका प्रदर्शन शानदार रहा है। शुभमन ने 7 मैच में 160.95 के स्ट्राइक रेट से 404 रन बनाए। वहीं डेवोन काॅनवे ने चेपॉक के मैदान पर 8 मैच में 390 रन बनाए।
फाफ डु प्लेसिस ने घर के बाहर बनाए ज्यादा रन 
ऑरेंज कैप होल्डर फाफ डु प्लेसिस के ज्यादातर रन अवे वेन्यू पर आए। उन्होंने बेंगलुरु के बाहर 7 मैच में 387 रन बनाए। वहीं, यशस्वी ने घर के बाहर 7 मैच में 384 रन बनाए है।
